जयपुर। कांग्रेस अध्यक्ष सोनिया गांधी के दामाद और प्रियंका के पति रॉबर्ट वाड्रा की मुश्किलें फिर बढ़ती नजर आ रही हैं। राजस्थान में सीबीआई ने बुधवार को वाड्रा और उनसे जुड़ी एक कंपनी के खिलाफ फर्जी और बेबुनियाद दावे करने के 18 मामले दर्ज किए हैं। जानकारी के मुताबिक राजस्थान सरकार ने जमीन के सौदों के सिलसिले में 18 मामले दर्ज कराए हैं, जिनमें 4 वाड्रा से जुड़ी कंपनी के खिलाफ हैं। सीबीआई ने राजस्थान सरकार के अनुरोध पर 18 मामले दर्ज किए हैं। ये मामले धोखाधड़ी और फर्जीवाड़े के आरोप में दर्ज हुए हैं। सीबीआई ने यह भी कहा है कि उसने 26 अगस्त 2014 को दर्ज 16 और 5 सितंबर 2014 को दर्ज दो एफआईआर की जांच का जिम्मा अपने हाथों में ले लिया है। ये एफआईआर राजस्थान के बीकानेर में दर्ज हुई थीं।